[{"text_idx": "#000001", "text": "Maikuu viimane na\u0308dalavahetus toob profiratturid Eestimaa teedele!"}, {"text_idx": "#000002", "text": "Mai viimasel na\u0308dalavahetusel toimub kahepa\u0308evane meeste Tour of Estonia ning naiste u\u0308hepa\u0308evaso\u0303it Ladies Tour of Estonia. Proffidele saab kaasa elada raja a\u0308a\u0308res ning Postimehe blogi vahendusel."}, {"text_idx": "#000003", "text": "Tour of Estonia saab ta\u0308navu toimuma kahel pa\u0308eval: 26. mail so\u0303idavad ratturid Tallinnast Tartusse ning 27. mail saab proffe na\u0308ha Tartu linnaringidel. Naiste u\u0308hepa\u0308evaso\u0303it toimub 27. mail Tartu linna u\u0308mbruses ja linnaringidel enne meeste so\u0303itu."}, {"text_idx": "#000004", "text": "Vo\u0303istluste direktor Indrek Kelgu so\u0303nul on vo\u0303istlus eelko\u0303ige heaks kasvulavaks eestlastele endile, kel on vo\u0303imalus end Rahvusvahelise Jalgratturite Liidu UCI kalendri profiratturite so\u0303idul to\u0303estada. \u201eSiin on end heast ku\u0308ljest na\u0308idanud ja tuule tiibadesse saanud va\u0308ga paljud ratturid. Eelmisel aastal na\u0308gime lootustandvat Madis Mihkelsit Lossi ta\u0308nava munakivito\u0303usul Tallinn-Tartu etapivo\u0303itu vo\u0303tmas, mis oli arvestades konkurentsi muljetavaldav. Nu\u0308u\u0308d saab mehele kaasa elada juba World Touri kalendri profiso\u0303itudel,\u201c ra\u0308a\u0308gib Kelk."}, {"text_idx": "#000005", "text": "Samuti ei saa va\u0308hem ta\u0308htsamaks pidada Kelgu hinnangul naiste vo\u0303istlust, mis paraku ei ole veel vo\u0303rreldes meeste so\u0303iduga veel nii populaarseks saanud. \u201eNaiste so\u0303itu korraldame alles teist aastat, kuid juba eelmisel aastal oli na\u0308ha, kuivo\u0303rd ta\u0308htis su\u0308ndmus see tegelikult on. Meie naisratturitel ei ole kahjuks palju vo\u0303imalusi koos teiste naistega vo\u0303idu so\u0303ita ja mis saaks olla parem, kui tulla poodiumile kodupubliku ees nagu seda tegi eelmisel aastal teise koha saanud Kristel Sandra Soonik,\u201c nendib Kelk."}, {"text_idx": "#000006", "text": "Vo\u0303iduso\u0303itudele saab kaasa elada nii raja a\u0308a\u0308res kui ka Postimehe live blogi vahendusel 26.-27. mail. Lisaks kajastatakse seal ka 28. mail toimuvat Hawaii Expressi 42. Tartu Rattarallit."}]